เนื่องจากเมื่อวานแฟนพยายามสอดใส่ค่ะแต่ใส่ไม่เข้า เเค่มีการถูบริเวณภายนอกแล้วแฟนก็มาหลั่งนอกใส่หน้าท้อง แบบนี้ควรกินยาคุมฉุกเฉินไหมคะ
สวัสดีค่ะการมีเพศสัมพันธ์แค่ถูไถกันภายนอก ไม่ได้มีการสอดใส่ และหลั่งที่บริเวณหน้าท้องด้านนอกดังกล่าวมานั้น แทบจะไม่มีโอกาสทำให้เกิดการตั้งครรภ์ได้ ดังนั้นในกรณีนี้ไม่น่าจะมีความจำเป็นต้องใช้ยาคุมฉุกเฉินแต่อย่างใดแต่อย่างไรก็ตาม หากเป็นเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน ดีกว่าการใช้ยาคุมฉุกเฉินตามไปทีหลัง ซึ่งทำให้เกิดผลข้างเคียงได้มาก และประสิทธิภาพต่ำกว่าวิธีอื่น